Înotătorii de la LPS Alba Iulia au reușit rezultate excelente la un concurs internațional la Dubai, cucerind 15 medalii. Aur au luat Ilinca Ileană-Pienariu, Andrea Zsebe și Attila Palfi
Înotătorii de la Liceul cu Program Sportiv Alba Iulia au reușit rezultate excelente la un important concurs internațional de natație, Emirates Cup International Swimming Championship Dubai, întrecere la care competitorii albaiulienii au cucerit 15 medalii.
La invitația clubului APEX Academy Sports, al cărui team manager este Antoniu Motogna (fostul înotător al LPS Alba Iulia), 11 sportivi din Cetatea Marii Uniri, pregătiți de profesorii Daniela Bob și Nicolae Bob, dar și doi înotători masters, au concurat în "Hamdan Sports Complex", în cadrul unei competiții de anvergură, cu peste 1100 de concurenți din 12 țări, al cărei ambasador a fost românul Robert Glința.
Zestrea LPS Alba Iulia a însemnat 15 medalii, dintre care 6 medalii de aur (Ilinca Ileană-Pienariu – 3, Andrea Zsebe – două și Attila Palfi), 5 medalii de argint și alte 4 medalii de bronz.
"Deplasarea la acest concurs a fost posibilă datorită sprijinului în totalitate al părinților. Pe această cale dorim să aducem mulțumiri tuturor celor implicați și să le dorim succes tuturor sportivilor în concursurile viitoare", a transmis Daniela Bob.
Rezultate:
*Andrea Zsebe (14 ani): două medalii de aur în probele de 100 metri bras și 200 m bras, o medalie de argint la 200 m mixt și două medalii de bronz la 50 m spate și 50 m bras. În probele de 50 metri și 100 metri s-au desfășurat finale, iar sportiva s-a calificat în 4 finale la 50 m spate, 50 m bras, 100 m bras și 50 m fluture, unde s-a clasat pe locul 9;
*Ilinca Ileană-Pienariu (12 ani): 3 medalii de aur la 100 metri fluture, 200 m fluture, 200 m spate și două medalii de bronz la 100 m spate și 50 m fluture. În proba de 50 m spate s-a clasat a zecea;
*Lorand Palfi (10 ani): două medalii de argint la 50 metri bras și 100 m bras; s-a clasat pe locul 4 la 50 m spate, locul 5 la 200 m bras și locul 7 la 200m mixt;
*Nicolas Dan (8-9 ani): două medalii de argint la 50 metri bras și 50m liber; s-a clasat pe locul 5 la 50 m spate, 100 m spate, 50 m future și 100 m bras.
*Attila Palfi, la categoria masters, peste 41 de ani, a obținut medalia de aur în proba de 50 metri bras.
În clasamentul individual, pe medalii, Andrea Zsebe s-a clasat a treia la categoria fete 14 ani (două medalii de aur, o medalie de argint si două medalii de bronz), Ilinca Ileană-Pienariu a fost tot pe locul al 3-lea, la categoria fete 12 ani, cu 3 medalii de aur si două medalii de bronz; Lorand Palfi s-a poziționat pe locul 8 la categoria băieți 10 ani, cu două medalii de argint, iar Nicolas Dan s-a clasat tot pe locul opt, la categoria băieți 8-9 ani, cu două medalii de argint.
Deși nu au reușit clasări pe podium au avut prestații foarte bune si următorii:
*Armand Enescu (categoria open): calificare în finala probei de 50 m spate și clasare pe locul 9, locul 16 în proba de 100 m spate;
*Lukas Stâncel (open): locul 14 în probele de 50 m spate și 100 m spate și locul 14 în proba de 200 m spate;
*Vlad Moldovan (open): locul 18 în proba de 200 m spate;
*Ayan Gheorghiu (open): locul 19 în proba de 100 m bras;
*Ema Ciucă (fete): locul 20 în proba de 100 m bras;
*Anna Zsebe (open): locul 20 în proba de 50 m spate;
*Antonia Vecsei (12 ani): locul 30 în proba de 200 m liber.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
"Alb-negrii", tot pe Stadionul "Minaur" din Zlatna | Sâmbătă, ora 15.00, CSM Unirea Alba Iulia – Avântul Reghin
"Alb-negrii" vor juca tot pe Stadionul "Minaur" din Zlatna și în etapa a 17-a a Ligii 3. Sâmbătă, ora 15.00, este prevăzută confruntarea CSM Unirea Alba Iulia – Avântul Reghin CSM Unirea Alba Iulia dispută tot pe Stadionul "Minaur" din Zlatna și partida cu Avântul Reghin, contând pentru etapa a 17-a a sezonului regular, penultima, […]
Secțiune Articole Similare
-
Opinii - Comentariiacum 5 zile
-
Opinii - Comentariiacum 5 zile
FELICITARI de 8 MARTIE 2024. MESAJE și URARI de ZIUA FEMEII
-
Opinii - Comentariiacum 4 zile
9 Martie – Mucenicii. Tradiții care atrag norocul tot anul. Ce trebuie să faci în această zi
-
Sportacum 5 zile
-
Opinii - Comentariiacum 6 ore
13 MARTIE: Ziua Mondială a SOMNULUI. 45% din populaţia lumii suferă de tulburări de somn
-
Opinii - Comentariiacum o zi
12 Martie – Ziua Gărzii Naționale de Mediu